ജനന, മരണ രജിസ്ട്രേഷന് വിവരങ്ങള് ഏകീകരിച്ചേക്കും ന്യൂഡല്ഹി: ജനന, മരണ രജിസ്ട്രേഷന് വിവരങ്ങള് ഏകീകരിക്കാന് 1969ലെ ജനന, മരണ രജിസ്ട്രേഷന് നിയമം ഭേദഗതി ചെയ്യും. നിലവില് രജിസ്ട്രേഷന് സംസ്ഥാന സര്ക്കാരിന്റെ നിയന്ത്രണത്തിലാണ്. ഭേദഗതി അനുസരിച്ച് സംസ്ഥാനതല വിവരങ്ങള് കേന്ദ്രസര്ക്കാരുമായി പങ്കുവയ്ക്കണം. ഇതിനായി ചീഫ് രജിസ്ട്രാറെ സംസ്ഥാന തലത്തില് നിയമിക്കണം. ജനന, മരണ രജിസ്ട്രേഷന് വിവരങ്ങള്, ജനസംഖ്യാ രജിസ്റ്റര്, വോട്ടര്പട്ടിക, ആധാര്, റേഷന് കാര്ഡ്, പാസ്പോര്ട്ട്, ഡ്രൈവിംഗ് ലൈസന്സ് എന്നിവ പരിഷ്കരിക്കാനും കൃത്യത ഉറപ്പാക്കാനും ഈ വിവരങ്ങള് ഉപയോഗിക്കും. ഭേദഗതി നടപ്പായാല് പ്രസ്തുത വിവരങ്ങള് കേന്ദ്ര സര്ക്കാരിന് ജനസംഖ്യാ രജിസ്ട്രേഷന് പുതുക്കാനായി ഉപയോഗിക്കാം. നിലവില് സംസ്ഥാനങ്ങളില് പ്രാദേശിക തലത്തിലാണ് ജനന, മരണങ്ങള് രജിസ്റ്റര് ചെയ്യുന്നത്. ഇതിന് പകരം സംസ്ഥാനം നിയമിക്കുന്ന ചീഫ് രജിസ്ട്രാര് സംസ്ഥാനത്തു നിന്നുള്ള വിവരങ്ങള് കേന്ദ്രവുമായി സംയോജിപ്പിക്കും. ഇതിന് രജിസ്ട്രാര് ജനറല് ഓഫ് ഇന്ത്യ മേല്നോട്ടം വഹിക്കും. 1969ലെ നിയമം ഭേദഗതി ചെയ്യുമ്ബോള് മൂന്ന് എ എന്ന വകുപ്പാണ് കൂട്ടിച്ചേര്ക്കുന്നത്. അതനുസരിച്ചാണ് ജനന, മരണ രജിസ്റ്റര് വിവരങ്ങള് കേന്ദ്ര സര്ക്കാരിന്റെ അനുമതിയോടെ ജനസംഖ്യാ രജിസ്റ്റര് പുതുക്കാനും മറ്റും ഉപയോഗിക്കാന് സാദ്ധ്യമാകുന്നത്. ഇതേ വിവരങ്ങള് വോട്ടര് പട്ടികയും പാസ്പോര്ട്ടും അടക്കമുള്ള രേഖകളിലെ വിവരങ്ങള് പരിഷ്കരിക്കാനും ഉപയോഗിക്കാം. ഭേദഗതി നടപ്പായാല് ജനന, മരണ രജിസ്ട്രേഷന് വിവരങ്ങള് ഉപയോഗിച്ച് 2010ല് തയാറാക്കുകയും 2015ല് പുതുക്കുകയും ചെയ്ത ജനസംഖ്യ രജിസ്ട്രേഷന് കേന്ദ്രം പുതുക്കിയേക്കും. കേന്ദ്ര നീക്കം ദേശീയ പൗരത്വ രജിസ്റ്റര് നടപ്പാക്കാനുള്ള വളഞ്ഞ വഴിയാണെന്നാണ് പ്രതിപക്ഷ ആരോപണം.